Historie
--------

Valve Corporation inngikk i 1997 en avtale om publisering av spill med Sierra Entertainment. I 2001 ble kontrakten reforhandlet, og Valve fikk rettighetene til å selge sine egne spill.  Valve ønsket å lage en digital plattform for oppdatering av egne spill, som begrenset muligheten for juks og for piratkopiering, og utviklingen av Steam begynte i 2002. Like før oppdaget Valve at Sierra leverte Valve-spill til cyber-cafeer, noe Valve mente var i strid med avtalen, og saksøkte Sierras eierselskap Vivendi Games. Sierra mente at at Valve forsøkte å undergrave avtalen for å fremme sin egen kommende plattform som var i direkte konkurranse med Sierra, og saksøkte tilbake. Valve og Vivendi inngikk et forlik der Vivendi ikke lenger fikk selge spill som *Half-Life 2* og *Counter-Strike* eller lisensiere Valve-spill til cyber-cafeer.

12. september 2003 åpnet Steam offisielt som et verktøy for å oppdatere Valve-spill.  Steam hadde båndbreddeproblemer og med bare noen få spill som faktisk brukte funksjonene i Steam.  I november 2004 kom *Half-Life 2* som det første spillet som krevde at Steam var installert, og overbelastede servere gjorde at mange var frustrerte over denne måten å distribuere spill på.  Det fikk likevel mange spillere til å installere Steam og ble viktig for den videre veksten. 

Egne spill som *Half-Life* og *Counter-Strike* gjorde at Steam tjente godt med penger selv om digital distribusjon ellers var lite utbredt. I 2005 kontaktet Valve andre spillutviklere for å få deres spill på Steam, og innen 2007 var Id Software, Eidos Interactive, og Capcom på Steam med sine spill.  I mai 2007 hadde over 13 millioner spillere sin egen Steam-konto, og 150 spill var tilgjengelige. ATI inkluderte Steam i sine driverprogrammer, og i 2008 kom også Nvidia med reklame for Steam i sine programmer. I 2008 kom Ubisoft, THQ Nordic, Sega, Take-Two Interactive, Activision og Electronic Arts også med.  Electronic Arts fjernet noen av sine spill i 2011 og lanserte *Mass Effect 3* kun på sin egen plattform, Origin. Electronic Arts har i etterkant utgitt flere spill via Steam, blant annet en «deluxe edition» av *Mass Effect 3*.

I 2011 var Steam blitt stort, anslått til 1,5 milliarder USD, og i 2018 hadde Steam over 90 millioner kunder.

Steam Workshop
--------------

Steam Workshop er en funksjon som lar brukere av Valve- og andre Steamworks-spill å lage og dele brukerlagd innhold, blant annet modifikasjoner, nivåer, teksturer og lignende. Brukere kan dermed abonnere på slikt innhold gjennom Steam-klienten og automatisk laste det ned og integrere det med spillet. Steam Workshop ble opprinnelig brukt for distribusjon av nye ting i *Team Fortress 2*; men ble omdesignet for å støtte andre spill, blant annet *The Elder Scrolls V: Skyrim*, tidlig i 2012. En patch for *Portal 2* i mai 2012 aktiverte et nytt nivålagingsverktøy gjennom Steam Workshop, som gjorde det mulig å lage og dele nivåer gjennom spillet.

SteamOS
-------

Utdypende artikkel: SteamOS

SteamOS ble lansert i 2013, som et Linux-basert operativsystem utviklet for data-spill. Valve-direktør Gabe Newell mente at åpen kildekode var fremtiden for dataspill. I 2013 sa Valve at ingen spill ville komme bare på SteamOS, og i 2015 kom de første datamaskinene levert med SteamOS. I 2021 ble Steam Deck presentert, en håndholdt, PC-basert spillkonsoll. Nesten 23000 spill kunne kjøres på SteamOS eller Linux per juli 2022.

Valve Proton
------------

I august 2018 introduserte Valve *Proton,* som er en kombinasjon av forskjellige teknologier selskapet har utviklet for Wine sammen med CodeWeavers. Ved hjelp av *Proton,* som oversetter DirectX-kall til Vulkan, kan Linux-klienten laste ned, installere og kjøre de fleste spill og applikasjoner som tidligere bare var tilgjengelige for Windows. Spill for Windows som blir spilt under *Proton* blir regnet som Linux-kjøp.

Referanser
----------

1. ↑  «Valve vs. Vivendi Universal dogfight heats up in US District Court». *GameSpot* **(engelsk)**. Besøkt 22. juli 2022.
2. ↑  Howarth, Robert 'Apache' (29. april 2005). «Valve and Vivendi Get Divorce». *IGN* **(engelsk)**. Besøkt 22. juli 2022.
3. ↑  «Nyheter - Valve and Vivendi Universal Games Settle Lawsuit». *store.steampowered.com* **(norsk)**. Besøkt 22. juli 2022.
4. 1 2  Sayer, Matt; published, Tyler Wilde (12. september 2018). «The 15-year evolution of Steam». *PC Gamer* **(engelsk)**. Besøkt 22. juli 2022.
5. ↑  «Steam Is 10 Today. Remember When It Sucked?». *Kotaku* **(engelsk)**. 12. september 2013. Besøkt 22. juli 2022.
6. ↑  EDT, Karl BodeMonday Sep 15 2003 18:34. «Losing Steam - Broadband distribution's rocky road | DSLReports, ISP Information». *DSL Reports*. Besøkt 22. juli 2022.
7. ↑  «Gamers get playing Half-Life 2» **(engelsk)**. 17. november 2004. Besøkt 22. juli 2022.
8. ↑  Chiang, Oliver. «Valve And Steam Worth Billions». *Forbes* **(engelsk)**. Besøkt 22. juli 2022.
9. ↑  «id games added to Steam». *Eurogamer.net* **(engelsk)**. 3. august 2007. Besøkt 22. juli 2022.
10. ↑  «Eidos embraces Steam power». *Eurogamer.net* **(engelsk)**. 16. mars 2007. Besøkt 22. juli 2022.
11. ↑  «Capcom signs up to Steam». *Eurogamer.net* **(engelsk)**. 12. juni 2007. Besøkt 22. juli 2022.
12. ↑  Walker, John (19. desember 2008). «EA Arrives On Steam, But Only A Bit». *Rock, Paper, Shotgun* **(engelsk)**. Besøkt 22. juli 2022.
13. ↑  Barret, Victoria. «It's A Mod, Mod Underworld». *Forbes* **(engelsk)**. Besøkt 22. juli 2022.
14. ↑  «Steam player count has jumped by 23 million in less than a year». *PCGamesN* **(engelsk)**. Besøkt 22. juli 2022.
15. ↑  «Team Fortress 2: the best of the Steam Workshop». PC Gamer. 19. oktober 2011. Besøkt 5. februar 2012.
16. ↑  Rosenberg, Adam (20. januar 2012). «Skyrim Patch v1.4 Coming For All Platforms, PC Mod Tools Not Far Behind». G4TV. Besøkt 26. januar 2012.
17. ↑  Molina, Brett (28. april 2012). «'Portal 2' puzzle creator launches May 8». Gamasutra. Besøkt 2. mai 2012.
18. ↑  V, Perry; Published, Ell (16. september 2013). «Gabe Newell: "Linux and open source are the future of gaming"». *PC Gamer* **(engelsk)**. Besøkt 22. juli 2022.
19. ↑  Francis, Bryant (21. august 2018). «Valve makes Windows games playable on Linux with Steam Play update». *Gamasutra*. Besøkt 21. august 2018.
20. ↑  Michael Larabel (3. september 2018). «Steam Linux Usage Comes In At 0.59% For August» **(engelsk)**. Phoronix. Besøkt 4. september 2018.

Eksterne lenker
---------------

* (mul) Offisielt nettsted Rediger på Wikidata

* (en) Steam (software) – kategori av bilder, video eller lyd på Commons Rediger på Wikidata
* Steam på Twitter Rediger på Wikidata

* Steam på Facebook Rediger på Wikidata
* (en) *Steam:* Kontinuerlig oppdatert statistikk over antall tilkoblede brukere og mest populære spill

|  |  |
| --- | --- |
| Oppslagsverk/autoritetsdata | Store norske leksikon
 |

Portal: Videospill